כאשר אנחנו נמצאים במרחב מעורב, אנחנו נמצאים ב"תפקיד" (במודע, והרבה פעמים גם לא במודע). אנחנו מנסים להרשים, לכבוש, למצוא חן, להראות את העוצמה, היופי והחוכמה שלנו. בלי לשים לב, אנחנו בתחרות עם האחים שלנו "מי יותר טוב". כשאנחנו מגיעים למרחב שבו נמצאים רק גברים, אנחנו מגלים את ה- Brotherhood – אחווה גברית אמיתית. מרחב שבו אנחנו יכולים להניח את "כלי הנשק" שלנו, להסיר את השריונות על הלב – ופשוט להיות. בלב פתוח, בכנות, בלי מסכות. הכי בפשטות, גם בפגיעות וגם בעוצמה. להרגיש את הגב והתמיכה של האחים שלנו, וגם את השיקופים הישירים והניעור של הלא-שייך, כשמרגישים שצריך.